CELEX: 32020R1314
Language: mt
Date: 2020-07-10 00:00:00
Title: Regolament Delegat tal-Kummissjoni (UE) 2020/1314 tal-10 ta’ Lulju 2020 li jemenda l-Annessi II u III tar-Regolament (UE) Nru 1307/2013 tal-Parlament Ewropew u tal-Kunsill fir-rigward tal-limiti massimi nazzjonali u tal-limiti massimi netti għall-pagamenti diretti għal ċerti Stati Membri għas-sena kalendarja 2020

22.9.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 307/1
               
            
         REGOLAMENT DELEGAT TAL-KUMMISSJONI (UE) 2020/1314
         tal-10 ta’ Lulju 2020
         li jemenda l-Annessi II u III tar-Regolament (UE) Nru 1307/2013 tal-Parlament Ewropew u tal-Kunsill fir-rigward tal-limiti massimi nazzjonali u tal-limiti massimi netti għall-pagamenti diretti għal ċerti Stati Membri għas-sena kalendarja 2020
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1307/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi regoli għal pagamenti diretti lill-bdiewa taħt skemi ta’ appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (1), u b’mod partikolari l-Artikoli 6(3) u 7(3) tiegħu,
         Billi:
         
                     (1)
                  
                  
                     F’konformità mat-tielet subparagrafu tal-Artikolu 11(6) tar-Regolament (UE) Nru 1307/2013, bosta Stati Membri kienu nnotifikaw lill-Kummissjoni sal-31 ta’ Diċembru 2019 bid-deċiżjoni tagħhom dwar it-tnaqqis tal-ammont tal-pagamenti diretti skont l-Artikolu 11(1) ta’ dan ir-Regolament u tal-prodott stmat riżultanti tat-tnaqqis għas-sena kalendarja 2020.
                  
               
                     (2)
                  
                  
                     F’konformità mas-sitt subparagrafu tal-Artikolu 14(1) tar-Regolament (UE) Nru 1307/2013, bosta Stati Membri kienu nnotifikaw lill-Kummissjoni sal-31 ta’ Diċembru 2019 bid-deċiżjoni tagħhom li jagħmlu disponibbli bħala appoġġ addizzjonali permezz tal-Fond Agrikolu Ewropew għall-Iżvilupp Rurali (il-FAEŻR) fl-2021, ċertu persentaġġ tal-limitu massimu nazzjonali annwali tagħhom għall-pagamenti diretti għas-sena kalendarja 2020.
                  
               
                     (3)
                  
                  
                     F’konformità mas-sitt subparagrafu tal-Artikolu 14(2) tar-Regolament (UE) Nru 1307/2013, sat-8 ta’ Frar 2020, diversi Stati Membri kienu nnotifikaw lill-Kummissjoni bid-deċiżjoni tagħhom li jagħmlu disponibbli bħala pagamenti diretti għas-sena kalendarja 2020 ċertu ammont ta’ appoġġ li jrid jiġi ffinanzjat permezz tal-FAEŻR fis-sena finanzjarja 2021.
                  
               
                     (4)
                  
                  
                     Abbażi ta’ dawk in-notifiki, ir-Regolament Delegat tal-Kummissjoni (UE) 2020/756 (2) adatta l-limiti massimi nazzjonali u l-limiti massimi għal pagamenti diretti stabbiliti fl-Annessi II u III tar-Regolament (UE) Nru 1307/2013 rispettivament, għas-sena kalendarja 2020.
                  
               
                     (5)
                  
                  
                     Madankollu, iċ-ċirkostanzi eċċezzjonali kkawżati mill-pandemija tal-COVID-19 u l-miżuri ta’ konteniment li segwew adottati mill-Istati Membri jesponu lill-bdiewa għal diffikultajiet serji. Sabiex jittaffew il-konsegwenzi ta’ dawn id-diffikultajiet, ċerti Stati Membri talbu li d-deċiżjonijiet tagħhom jiġu riveduti fir-rigward tat-trasferimenti bejn il-pilastri. Fid-dawl tan-natura mingħajr preċedent taċ-ċirkustanzi attwali, jidher xieraq li jiġu aċċettati dawn it-talbiet bil-kundizzjoni li l-ammonti riveduti u d-deċiżjonijiet ma jinvolvux ksur tal-aspettattivi leġittimi tal-applikanti.
                  
               
                     (6)
                  
                  
                     B’mod partikolari, id-Danimarka nnotifikat lill-Kummissjoni dwar ir-reviżjoni tad-deċiżjoni preċedenti tagħha nnotifikata skont is-sitt subparagrafu tal-Artikolu 14(1) tar-Regolament (UE) Nru 1307/2013. Il-Belġju kkanċella d-deċiżjoni preċedenti tiegħu dwar it-trasferiment.
                  
               
                     (7)
                  
                  
                     Barra minn hekk, il-Bulgarija, id-Danimarka, il-Kroazja, il-Lussemburgu u l-Portugall innotifikaw lill-Kummissjoni dwar reviżjoni tad-deċiżjoni preċedenti tagħhom li ġiet innotifikata skont is-sitt subparagrafu tal-Artikolu 14(2) tar-Regolament (UE) Nru 1307/2013.
                  
               
                     (8)
                  
                  
                     Huwa għalhekk meħtieġ li jerġgħu jiġu adattati l-limiti massimi stabbiliti fl-Annessi II u III tar-Regolament (UE) Nru 1307/2013 għas-sena kalendarja 2020 sabiex ikunu inkorporati l-ammonti riveduti u d-deċiżjonijiet riveduti.
                  
               
                     (9)
                  
                  
                     B’riżultat tad-deċiżjonijiet riveduti nnotifikati mid-Danimarka, il-limiti massimi nazzjonali u l-limiti massimi netti tagħha għall-pagamenti diretti fis-sena 2020 jibqgħu l-istess. Għalhekk, mhuwiex meħtieġ li jiġu adattati l-limiti massimi stabbiliti fir-Regolament Delegat (UE) 2020/756 fir-rigward tad-Danimarka.
                  
               
                     (10)
                  
                  
                     F’konformità mat-tieni subparagrafu tal-Artikolu 137(1) tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, ir-Regolament (UE) Nru 1307/2013 kif applikabbli fis-sena 2020 ma japplikax fir-Renju Unit għas-sena tat-talba 2020. Għalhekk, ma hemmx bżonn jiġu stabbiliti limiti massimi ġodda għas-sena 2020 fir-rigward tar-Renju Unit.
                  
               
                     (11)
                  
                  
                     Għalhekk, l-Annessi II u III tar-Regolament (UE) Nru 1307/2013 jenħtieġ li jiġu emendati skont dan.
                  
               
                     (12)
                  
                  
                     Peress li l-emendi magħmula minn dan ir-Regolament jaffettwaw l-applikazzjoni tar-Regolament (UE) Nru 1307/2013 għas-sena 2020, dan ir-Regolament jenħtieġ li jidħol fis-seħħ fil-jum wara dak tal-pubblikazzjoni tiegħu u jenħtieġ li japplika mill-1 ta’ Jannar 2020,
                  
               ADOTTAT DAN IR-REGOLAMENT:
         
            Artikolu 1
            L-Annessi II u III tar-Regolament (UE) Nru 1307/2013 huma emendati f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Jannar 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-10 ta’ Lulju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 347, 20.12.2013, p. 608.
         
            (2)  Ir-Regolament Delegat tal-Kummissjoni (UE) 2020/756 tal-1 ta’ April 2020 li jemenda l-Annessi II u III tar-Regolament (UE) Nru 1307/2013 tal-Parlament Ewropew u tal-Kunsill (ĠU L 179, 9.6.2020, p. 1).
      
      
         
            ANNESS
            L-Annessi II u III tar-Regolament (UE) Nru 1307/2013 huma emendati kif ġej:
            
                        (1)
                     
                     
                        fl-Anness II, l-entrati għas-sena kalendarja 2020 għall-Belġju, il-Bulgarija, il-Kroazja, il-Lussemburgu u l-Portugall jiġu sostitwiti b’dan li ġej:
                        
                                    Sena kalendarja
                                 
                                 
                                    2020
                                 
                              
                                    “Il-Belġju
                                 
                                 
                                    505 266 ”
                                 
                              
                                    “Il-Bulgarija
                                 
                                 
                                    866 720 ”
                                 
                              
                                    “Il-Kroazja
                                 
                                 
                                    348 281 ”
                                 
                              
                                    “Il-Lussemburgu
                                 
                                 
                                    35 276 ”
                                 
                              
                                    “Il-Portugall
                                 
                                 
                                    684 355 ”
                                 
                              
                  
                        (2)
                     
                     
                        fl-Anness III, l-entrati għas-sena kalendarja 2020 għall-Belġju, il-Bulgarija, il-Kroazja, il-Lussemburgu u l-Portugall jiġu sostitwiti b’dan li ġej:
                        
                                    Sena kalendarja
                                 
                                 
                                    2020
                                 
                              
                                    “Il-Belġju
                                 
                                 
                                    505,3”
                                 
                              
                                    “Il-Bulgarija
                                 
                                 
                                    867,1”
                                 
                              
                                    “Il-Kroazja
                                 
                                 
                                    348,3”
                                 
                              
                                    “Il-Lussemburgu
                                 
                                 
                                    35,3”
                                 
                              
                                    “Il-Portugall
                                 
                                 
                                    684,5”